In-numru ta' ġranet li fihom it-temperatura taqbeż il-50°C irdoppja mit-tmeninijiet s'issa, skont analiżi tas-sit tal-aħbarijiet BBC, li stħarreġ bosta pajjiżi madwar id-dinja. L-istess studju wera wkoll li issa aktar partijiet tad-dinja minn qatt qabel qed jesperjenzaw temperaturi għolja. Bejn l-1980 u l-2009, ġranet li fihom inqabżu l-50 grad żdiedu b'14-il jum f'sena waħda biss. Dawn komplew jiżdiedu b'26 jum kull sena bejn l-2010 u l-2019.